**חוק ההטבות לניצולי השואה**

חוק זה נועד לניצולי שואה העונים על תנאים מיוחדים הקשורים בנרדפותם בשואה. חוק זה כולל מספר אוכלוסיות. להלן פירוט תנאי הזכאות וההטבות להן זכאית כל קבוצה:

**1. תגמול לניצולי שואה ששהו במחנות ריכוז, בגטאות או במחנות שעבדו בהם בעבודות פרך**

* ההטבה חלה על ניצולי שואה ששהו במחנות ריכוז, בגטאות או במחנות שעבדו בהם בעבודות פרך. אזרח ישראלי שהוא תושב ישראל, שמתקיימים בו כל אלה, עשוי להיות זכאי להטבות ממשרד האוצר באם הוא עומד **בתנאים המפורטים.**
* ההטבות כוללות קצבה חודשית מאוצר המדינה בסכום של 1850 ₪, קצבת הבראה ונופש בעד שבעה ימי הבראה, מענק חד שנתי בסכום של 4000 ₪, מענק כספי שנתי בסך 350 ₪ לרכישת ציוד ביתי ועזרים רפואיים, פטור מתשלומי אגרת טלוויזיה ואף הנחה בארנונה בדומה להנחה הניתנת בחוק נכי רדיפות הנאצים. **להרחבה, ראו כאן.**
* פרטים נוספים אודות התגמול, כגון שכר טרחה מרבי לתשלום לעורך דין, זכויות העברה ועיקול או פרטים אודות מס הכנסה וביטוח לאומי **ראו כאן.**

ההטבה חלה על ניצולי שואה ששהו במחנות ריכוז, בגטאות או במחנות שעבדו בהם בעבודות פרך. אזרח ישראלי שהוא תושב ישראל, שמתקיימים בו כל אלה, זכאי להטבות אם:

* קיבל **"תגמול חד-פעמי לניצולי מחנות וגטאות"** או זכאי לתגמול זה. תגמול חד פעמי זה הינו תגמול חד-פעמי לפי החוק הגרמני להקמת קרן "זיכרון, אחריות ועתיד" או תגמול חד-פעמי לפי החוק האוסטרי להקמת הקרן "לפיוס, שלום ושיתוף פעולה" או תגמול חד-פעמי ששולם בידי ועידת התביעות החומריות של יהודים נגד גרמניה.
* שהה במחנה או בגטו, שהוכר לפי ההסכם עם גרמניה ולא הוכר לפי החוק הגרמני להקמת הקרן או לפי החוק האוסטרי להקמת הקרן.
* הוא אינו מקבל **"קצבה בשל רדיפות הנאצים"** או כל קצבה אחרת בגין נרדפותו, לרבות ממדינת ישראל, מגרמניה, מועידת התביעות ומכל מדינת חוץ אחרת.
* הוא אינו מקבל תגמול חודשי לפי "חוק נכי המלחמה בנאצים ואינו מקבל קצבה חודשית אחרת המשתלמת מאוצר המדינה.
* הכנסתו ושווי רכושו אינם עולים על ההכנסה ושווי הרכוש השוללים את הזכאות לתשלום קצבה לפי ההסכם עם גרמניה: תקרת ההכנסה שלו (לא כולל קצבאות כגון ביטוח לאומי, פנסיה מעבודה או ביטוח מנהלים) עומדת נכון להיום על 114,683 ₪ לשנה, ותקרת שווי נכסיו (לא כולל דירת מגורים) עומדת על 500,000$ .

באיזה הטבות מדובר?

1. קצבה חודשית מאוצר המדינה בסכום של 1850 ₪.
2. קצבת הבראה ונופש בעד שבעה ימים בסכום שיקבע שר האוצר. קצבה זו תשולם חודש ינואר בכל שנה מכספי אוצר המדינה. קצובת הבראה השנתית עומדת נכון להיום על 2,090 ₪.
3. הנחה בארנונה בשיעורים ולפי התנאים שבהם ההנחה ניתנת למקבל תגמול חודשי לפי חוק נכי רדיפות הנאצים, ברשות המקומית שבה מתגורר הזכאי.
4. פטור מתשלומי האגרה בעד החזקת מקלט טלוויזיה.
5. מענק כספי שנתי בסך 350 ₪ לרכישת ציוד ביתי ועזרים רפואיים.
6. מענק הטבות בסכום של 4,000 שקלים חדשים, שישולם מאוצר המדינה בחודש ינואר של כל שנה; הסכום יעודכן ב-1 בדצמבר בכל שנה בהתאם לשיעור עליית המדד.

* הזכות לקצבה ולמענק שנתי אינה ניתנת להעברה, ערבות או עיקול, אלא רק לשם תשלום מזונות.
* הקצבה והמענק השנתי לא ייחשבו כהכנסה לעניין פקודת מס הכנסה, לעניין גמלאות לפי חוק הביטוח הלאומי (לרבות לעניין סיעוד), לעניין חוק הבטחת הכנסה וכן לעניין שכר דירה בהשכרה ציבורית.
* **שכר טרחה מרבי לתשלום לעורך דין** עבור הגשת הבקשה לקבלת הקצבה במסגרת הנ"ל הינו 932 ₪ עבור מי שקבל "תגמול חד פעמי לניצולי מחנות וגטאות". למי שלא קיבל תגמול חד פעמי כנ"ל וצריך להוכיח את נרדפותו שכר הטרחה הינו 4,658 ₪.

**2. תגמול למקבלי קצבה תלת חודשית מועידת התביעות (קרן סעיף 2( ע"פ ההסכם עם גרמניה.**

* זכאי להטבה כל מי שמקבל קצבה תלת חודשית (ביורו) מקרן סעיף 2 של ועידת התביעות.
* ההטבות כוללות-
* מענק הטבות שנתי בסך 4,743 ₪ - המענק מתעדכן מדי שנה.
* קצובת הבראה שנתית בעד 7 ימים, העומדת נכון להיום 2,090 ₪ (298.57 ₪ ליום הבראה(
* הנחה בתשלומי ארנונה.
* פטור מתשלום אגרה בעד החזקת מקלט טלוויזיה לפי חוק רשות השידור.
* מענק כספי שנתי בסך 350 ₪ לרכישת ציוד ביתי ועזרים רפואיים .
* מי שמקבל גמלה לפי חוק הבטחת הכנסה - זכאי לתוספת בשיעור של 10% מסכום הסיוע שהוא זכאי לו בתשלום שכר דירה ממשרד הבינוי והשיכון, ככל שהוא זכאי לסיוע כאמור.
* פרטים נוספים אודות התגמול, כגון שכר טרחה מרבי לתשלום לעורך דין, זכויות העברה ועיקול או פרטים אודות מס הכנסה וביטוח לאומי **ראו כאן.**
* הזכות לקצבה ולמענק שנתי אינה ניתנת להעברה, ערבות או עיקול, אלא רק לשם תשלום מזונות.
* הקצבה והמענק השנתי לא ייחשבו כהכנסה לעניין פקודת מס הכנסה, לעניין גמלאות לפי חוק הביטוח הלאומי (לרבות לעניין סיעוד), לעניין חוק הבטחת הכנסה וכן לעניין שכר דירה בהשכרה ציבורית.
* שכר טרחה מרבי לתשלום לעורך דין עבור הגשת הבקשה לקבלת ההטבות הנ"ל הינו 465 ₪ החל מינואר 2013.

**3. ניצולי שואה שמתקיימים בהם תנאים מסוימים-**

* זכאי להטבה מי שאינו זכאי להטבה לניצולי שואה ששהו במחנות ריכוז, בגטאות או במחנות שעבדו בהם בעבודות פרך או להטבה לפי ההסכם עם גרמניה, הזכאי לגמלה לפי חוק הבטחת הכנסה, ומתקיימים בו כל אלה:

א. קיבל תגמול חד פעמי מהקרן הגרמנית "זיכרון אחריות ועתיד";

ב. אינו מקבל קצבה בגין נרדפותו מישראל, מגרמניה או מועידת התביעות.

ג. הכנסתו ושווי רכושו אינם עולים על אלו שקבעה גרמניה לצורך קצבה לפי קרן סעיף 2: תקרת ההכנסה שלו (לא כולל קצבאות כגון ביטוח לאומי, פנסיה מעבודה או ביטוח מנהלים) עומדת נכון להיום על 114,683 ₪ לשנה, ותקרת שווי נכסיו (לא כולל דירת מגורים) עומדת על 500,000$ .

* ההטבות הינן: מענק הטבות שנתי בסך 4,743 ₪ אשר מתעדכן מדי שנה, פטור מתשלום אגרה בעד החזקת מקלט טלוויזיה לפי חוק רשות השידור, ומי שמקבל גמלה לפי חוק הבטחת הכנסה - זכאי לתוספת בשיעור של 10% מסכום הסיוע שהוא זכאי לו בתשלום שכר דירה ממשרד הבינוי והשיכון, ככל שהוא זכאי לסיוע כאמור.